Skupno stališče

z dne 29. marca 1999

Sveta na podlagi člena K.3 Pogodbe o Evropski uniji o predlagani Konvenciji Združenih narodov proti organiziranemu kriminalu

(1999/235/PNZ)

SVET EVROPSKE UNIJE JE

ob upoštevanju Pogodbe o Evropski uniji in zlasti členov K.3(2) in K.5 Pogodbe,

ob spoznanju pomembnosti sodnega sodelovanja v kazenskih zadevah in policijskega sodelovanja, da bi preprečevali in se bojevali proti vsem težkim oblikam mednarodnega kriminala, kakor je predvideno v členu K.1 Pogodbe,

ker države članice menijo, da je boj proti organiziranemu kriminalu zadeva skupnega interesa;

ker je Evropski svet na srečanju v Amsterdamu junija 1997 odobril Načrt ukrepanja Skupine na visoki ravni glede organiziranega kriminala, ki vsebuje obširne predloge za okrepitev boja proti organiziranemu kriminalu;

ker je treba upoštevati ukrepe, ki jih je Evropska unija že sprejela, jih pripravlja ali pa jih sprejema za izvajanja tega načrta ukrepanja in zlasti Skupnega ukrepa 98/733/PNZ z dne 21. decembra 1998 Sveta na podlagi člena K.3 Pogodbe o Evropski uniji o kaznivosti udeležbe v hudodelski združbi v državah članicah Evropske unije [1],

ker so bili sprejeti dogovori za pripravo in pogajanja o Konvenciji Združenih narodov za boj proti organiziranemu kriminalu;

ker je Svet v svojih sklepih z dne 5. oktobra 1998 zahteval, da predsedstvo v skladu s členom K.3 Pogodbe o Evropski uniji predlaga eno ali več skupnih stališč v zvezi z osnutkom konvencije Združenih narodov in njenih protokolov;

ker je zaželeno celoviteje prispevati k pogajanjem o predlagani konvenciji in se izogniti nezdružljivosti predlagane konvencije z instrumenti Unije,

OBLIKOVAL TO SKUPNO STALIŠČE:

Člen 1

1. Države članice podpirajo pripravo predlagane konvencije Združenih narodov proti organiziranemu kriminalu in njenih morebitnih protokolov. Države članice zagovarjajo vključitev določb, ki bodo kar najbolj olajšale učinkovito preprečevanje, preganjanje in preiskovanje organiziranega kriminala, v osnutek konvencije.

2. Države članice zagotovijo, da so določbe osnutka konvencije, ki se nanašajo na obveznost inkriminiranja nekaterih dejavnosti, predvsem v skladu s členoma 1 in 2 Skupnega ukrepa 98/733/PNZ.

3. Kar zadeva druge določbe osnutka konvencije, bi morale te kar se da široko veljati za dejavnosti kriminalnih združb in za mednarodno sodelovanje v boju proti takim združbam. Načelno bi morale ustrezne določbe osnutka konvencije zajemati dejavnosti oseb, ki delujejo skupaj, da bi zagrešili težko kaznivo dejanje, in sodelujejo v kriminalni združbi z neko strukturo, ki je ali je bila ustanovljena za določeno časovno obdobje. Ne bi smele biti omejene na združbe z zelo razvito strukturo ali trdovratne narave, kakršne so organizacije mafijskega tipa; tudi ni treba, da imajo združbe formalno opredeljene vloge svojih sodelavcev ali stalno članstvo.

4. Določbe, ki jih je treba vključiti v osnutek konvencije o mednarodnem sodelovanju, bi morale ustrezno jamčiti za varstvo človekovih pravic in olajšati tako sodelovanje. Veljati bi morale v razmerah, kjer zato, ker je raziskava na predhodni stopnji, ni mogoče, da bi naprošena država zanesljivo ugotovila, ali je neko kaznivo dejanje povezano z organiziranim kriminalom. Koristilo bi, če bi se opredelila nekatera merila, s katerimi bi pokazali povezavo z organiziranim kriminalom.

5. Kar zadeva ukrepe za boj proti pranju denarja, bi se konvencija morala razširiti na širok razpon kaznivih dejanj, zlasti pa bi se morala skladati s 40 priporočili Posebne skupine za finančno ukrepanje.

6. Vse določbe v osnutku konvencije, ki obravnavajo premoženje, pridobljeno s kriminalom, bi se morale skladati s Skupnim ukrepom 98/699/PNZ z dne 3. decembra 1998 o pranju denarja, določitvi, odkrivanju, zamrznitvi, zasegu in zaplembi sredstev in iztržka od kaznivih dejanj [2] in ga upoštevati.

7. Ustrezne določbe osnutka konvencije bi bile lahko, kjer je to ustrezno, oblikovane po zgledu Konvencije Združenih narodov iz leta 1998 proti nedovoljenemu prometu s prepovedanimi drogami. Poleg tega bi morale v celoti upoštevati Konvencijo Sveta Evrope o pranju, preiskavi, zasegu in zaplembi iztržka od kaznivih dejanj.

Člen 2

Pri pogajanjih o predlagani Konvenciji Združenih narodov in njenih morebitnih protokolih države članice, kolikor je to izvedljivo, na pobudo predsedstva uskladijo svoja stališča in skušajo doseči splošna stališča o vseh vprašanjih, ki znatno vplivajo na interese Unije. V to je Komisija je v celoti vključena v to delo. Kadar je treba se glede na to, kako potekajo pogajanja, preuči, katere nadaljnje korake je treba storiti.

Člen 3

Države članice zagotovijo, da se določbe predlagane Konvencije Združenih narodov in njenih morebitnih protokolov ne nasprotujejo instrumentov, ki veljajo med njimi.

Člen 4

Svet si prizadeva za sprejem nadaljnjih skupnih stališč, ki bi bila potrebna v zvezi z osnutkom konvencije in zlasti v zvezi z morebitnimi protokoli h konvenciji.

Člen 5

To skupno stališče se objavi v Uradnem listu.

V Bruslju, 29. marca 1999

Za Svet

Predsednik

F. Müntefering

[1] UL L 351, 29.12.1998, str. 1.

[2] UL L 333, 9.12.1998, str. 1.

--------------------------------------------------